वासिङ्टन, २२ कात्तिक । अमेरिकी राष्ट्रपति डोनाल्ड ट्रम्पले महान्यायाधिवक्तालाई हटाएको प्रति विपक्षी पार्टीले आपत्ति जनाएको छ ।
राष्ट्रपति ट्रम्पले महान्यायाधिवक्ता जेफ सेसन्सलाई पदबाट हटाएपछि आफ्नो कमजोरी लुकाउन तथा मनपरी गर्न ट्रम्पले महान्यायाधिवक्तालाई हटाएको विपक्षी डेमोक्र्याट पार्टीको आरोप छ ।
डेमोक्र्याट पार्टीबाट सिनेटमा प्रतिनिधित्व गर्ने नेता चक स्कमरले ट्वीट गर्दै लेखेका छन्, ‘स्पष्टरूपमा राष्ट्रपतिले लुकाउनुपर्ने केही कुरा हुनुपर्छ ।’
ट्रम्प निर्वाचित भएको राष्ट्रपतिय निर्वाचनमा रुसी हस्तक्षेपसम्बन्धी अनुसन्धानमा आफ्नो अनुकुल हुन वाधा पुर्‍याउने आशंकामा महान्यायाधिवक्तालाई हटाइएको आरोप धेरैले लगाएका छन् ।
अमेरिकी अनुसन्धानबाट सन् २०१७ को मार्चमा सेसन्स अलग भएदेखि ट्रम्पले उनको आलोचना गर्दै आएका थिए । सेसन्ससँग असन्तुष्ट र त्रसित ट्रम्पले उनलाई जवरजस्ती राजिनामा गर्न लगाएको समाचारमा जनाइएको छ ।
आफ्नो राजीनामापत्रमा सेसन्सले लेखेका छन्, ‘प्रिय राष्ट्रपति महोदय, तपाईँको आग्रहमा म आफ्नो पदबाट राजीनामा दिँदैछु ।’
मिति उल्लेख नभएको राजीनामा पत्रमा उनले सेवा गर्ने मौका दिएकोमा ट्रम्पलाई धन्यवाद दिन चाहेको उल्लेख गरेका छन् ।
उनले लेखेका छन्, ‘सबैभन्दा महत्तवपूर्ण कुरा म महान्यायाधिवक्ता पदमा रहँदा हामीले विधिको शासन पुनःस्थापित गर्न सक्यौँ र त्यसलाई कायम गर्न सक्यौँ ।’
सेसन्सले राजीनामा दिएपछि उनलाई राष्ट्रपति ट्रम्पले धन्यवाद दिएका छन् । उनले ट्वीटरमा लेखेका छन्, ‘हामी महान्यायाधिवक्ता जेफ सेसन्सलाई धन्यवाद दिन चाहन्छौँ र उनको आगामी दिन अझ राम्रो होओस् भन्ने कामना गर्दछौँ ।’
सेसन्सको ठाउँमा तत्कालका लागि उनका वरिष्ठ सहयोगी ’चिफ अफ स्टाफ’ म्याथ्यु ह्वीटेकरलाई जिम्मेवारी दिइएको छ ।
सन् २०१६ को अमेरिकाको राष्ट्रपतीय चुनावमा रुसको हस्तक्षेपबारेको अनुसन्धानको ह्वीटेकरले आलोचना गर्दै आएका छन् । रासस/एएफपी
काठमाडौँ, २९ कात्तिक । स्टार खेलाडीहरुले भरिएको फ्रान्सेली क्लबलाई ठुलै झट्का लाग्ने भएको छ । एक मिडिया रिपोर्टमा अनुसार...
काठमाडौँ, २९ कात्तिक । निर्मला पन्तको बलात्कारपछि हत्या भएको १ सय १२ दिनसम्म पनि हत्यारा पत्ता लगाउन नसकेको प्रहरीले गाउँलेमाथि...
काठमाडौं, २९ कात्तिक । काठमाडौंको कलंकी चोकदेखि सोल्टीमोडतर्फ जाने बाटो स्थानीयहरुले अनिश्चितकालका लागि भन्दै बन्द गराएका...
काठमाडौँ, २९ कात्तिक । मकवानपुरको मनहरी गाउँपालिका–९, ज्यामिरेका नवीन उप्रेतीको ब्याउने बेलाको भैंसी कार्तिक २४ गते राति...
काठमाडौँ, २९ कात्तिक । चीनले हिल्सा–जमुनाह द्रुतमार्ग निर्माणका लागि सम्भाव्यता अध्ययन थालेको छ । चिनियाँ सीमा छुने हुम्लाको...
एजेन्सी । हाम्रो जीवनशैलीसँगै हाम्रो काम गने तरिकामा पनि तिब्र गतिले परिवर्तन आइरहेको छ । यो दौडधूप र प्रतिस्पर्धाको समयमा...
एजेन्सी, २८ कात्तिक । बलिउडका पावरफुल कपल मानिने अभिनेता रणवीर सिंह र अभिनेत्री दिपिका पादुकोणको विवाह आज इटलीमा हुँदैछ...